অসমীয়া চিনেমা নোচোৱা ব্যক্তিক কিয় চলচ্চিত্ৰ উন্নয়নৰ দায়িত্ব ? - The Cross Current\nঅসমীয়া চিনেমা নোচোৱা ব্যক্তিক কিয় চলচ্চিত্ৰ উন্নয়নৰ দায়িত্ব ?\nBy The CrossCurrent\t Last updated Nov 4, 2021\nঅসমীয়া ছবি মই এখনো চোৱা নাই এতিয়ালৈকে । ভিলেজ ৰকষ্টাৰ্ছৰ বাহিৰে । দূৰদৰ্শন নামৰ মুভীখন ভাল হোৱা বুলি শুনিছিলো কিন্তু চাবলৈ নাপালো । বাকী মুভীবোৰক বেছি গুৰুত্ব দিয়া নাই ।বহুত ভাল হোৱা বুলি ভবা নাই । হিন্দী মই চব মুভী চাইছো ।'\nএয়া আছিল কণ্ঠশিল্পী সীমান্ত শেখৰৰ মন্তব্য । কোনো লুক ঢাক নকৰাকৈ তেও অসমীয়া চিনেমাক অস্বীকাৰ কৰিছে । সেয়া চাবলগীয়া চিনেমা বুলি তেও ভবাই নাই । এগৰাকী অসমীয়া কণ্ঠশিল্পীৰ এয়া মুকলি স্বীকাৰোক্তি । ইয়াত আচৰিত হ'বলগীয়া একো নাই । অসমীয়া চিনেমা নোচোৱাতো তেওৰ ব্যক্তিগত সিদ্ধান্ত । কিন্তু আচৰিত তেতিয়া হ'ব লাগিব যদি অসমীয়া চিনেমাৰ উন্নতিৰ চৰকাৰী দায়িত্ব এনে এগৰাকী ব্যক্তিক দিয়া হয়, যিয়ে আজিলৈ এখনো অসমীয়া চিনেমা চাই পোৱা নাই ।\nএয়াই ঘটিল এইখন অসমত । বুধবাৰে অসম চৰকাৰে বিভিন্ন নিগম - নিকায়ৰ অধ্যক্ষ - উপাধ্যক্ষৰ তালিকা প্ৰকাশ কৰে । টিকট নোপোৱা বা বিগত নিৰ্বাচনত পৰাজিত হোৱা কেবেগৰাকীও নেতাক বিভিন্ন নিগম নিকায়ত সংস্থাপিত কৰা হয় । তাৰ মাজৰে এজন আছিল সীমান্ত শেখৰো । তেওক দিয়া হয় - অসম চলচ্চিত্ৰ বিত্ত উন্নয়ন নিগমৰ অধ্যক্ষৰ দায়িত্ব । অৰ্থাৎ অসমীয়া চিনেমাৰ উন্নয়নৰ গুৰুদায়িত্ব সীমান্ত শেখৰৰ কান্ধত তুলি দিয়া হয় ।\nতেও এই দায়িত্ব কিমানদূৰ পালন কৰে , সেয়া ভৱিষ্যতৰ দিনৰ লক্ষণীয় বিষয় হ'ব । কিন্তু অসমীয়া চিনেমা নোচোৱা , চোৱাৰ অনুপযোগী বুলি ভবা , অসমীয়া চিনেমা উদ্যোগটোৰ প্ৰতি তিলমানো আন্তৰিকতা নথকা , অসমীয়া প্ৰযোজক -পৰিচালকক অযোগ্য বুলি বিবেচনা কৰা এজন ব্যক্তিক কিয় চলচ্চিত্ৰ বিত্ত উন্নয়ন নিগমৰহে দায়িত্ব দিয়া হ'ল , তাক লৈ সমালোচনা আৰম্ভ হৈছে ।\nপেট্ৰ'ল - ডিজেলৰ দাম আচলতে কিমান বাঢ়িল , কিমান কমিল ?\nটি২০ বিশ্বকাপৰ শোচনীয় প্ৰদৰ্শনৰ বাবে ৰোহিত শৰ্মাই কাক জগৰীয়া কৰিলে ?
